Անդրանիկ ԱՐԶՈՒՄԱՆՅԱՆ - Ճիշտ է, ես երաժշտական կրթություն չունեմ, բայց ընտանեկան մշակութային տրադիցիաներով ու դաստիարակությամբ դեռ մանկուց բավականաչափ գիտելիքներ ամբարել եմ նաև երաժշտարվեստի մասին: Վերջին 15 տարիների կյանքս արտերկրում անցել է մշակութային խոշոր միջոցառումների կազմակերպման բովում: Մուտքս մեր օպերային թատրոն կնճռոտ խնդիրների կուտակումների հաղթահարման անհրաժեշտությամբ էր պայմանավորված: Տնօրենի գործունեութ յունն էլ հենց կազմակերպչական բնույթ ունի, ոչ ստեղծագործական: Միայն մեկ փաստ նշեմ, որը կվկայի իմ տնօրինության օրոք եղած դրական տեղաշարժի մասին. թատրոնի ունեցած 80 մլն ՀՀ դրամ պարտքը մարված է: Մեր ուժերով շենքի մասնակի վերանորոգումն իրագործեցինք, համապատասխան պայմաններ ստեղծեցինք հաշմանդամների այցելության համար: Անհերքելի եմ համարում գեղարվեստական ղեկավար ունենալու անհրաժեշտությունը: